Tim Berners-Lee

Timothy John Berners-Lee (født 8. juni 1955 i London) er en britisk datainnovatør. Han er kjent for å ha oppfunnet World Wide Web. Han er leder av World Wide Web Consortium, som står for videreutviklingen av World Wide Web.


== Liv og virke ==


=== Bakgrunn og tidlig karriere ===
Berners-Lee studerte fysikk ved The Queen's College fra 1973 til 1976. Som ung var han svært interessert i tog, og lært dermed mye om elektronikk ved å eksperimentere med modelltog.Etter å ha fullført utdanningen, fikk han jobb som ingeniør ved telekommunikasjonsselskapet Plessey. I 1978 begynte han å jobbe for D.G Nash Ltd.


=== Forslag og prototype ===
I 1980, mens han var en uavhengig kontraktør for CERN, foreslo Berners-Lee et prosjekt basert på konseptet hypertekst, for å forenkle deling og oppdatering av informasjon mellom forskere. Med hjelp fra Robert Cailliau laget han et prototype-system kalt Enquire.
Etter han jobbet en periode for John Poole's Image Computer Systems Ltd, kom han tilbake til CERN i 1984 som medlem. Han brukte lignende ideer som han hadde brukt i Enquire til å lage World Wide Web, den første nettleser (denne ble rett og slett bare kalt WorldWideWeb og utviklet på NeXTSTEP) og webserver httpd.


=== Den første nettsiden ===
Den første nettsiden Berners-Lee laget var info.cern.ch, og var for første gang online den 6. august 1991. Den gav en forklaring om hva World Wide Web var, og hvordan man kunne skaffe seg en nettleser, en webserver osv. Det var også verdens første web-bibliotek, da Berners-Lee vedlikeholdt en liste over nettsider i tillegg til hans egen.


=== Ingen godtgjørelse ===
Mens ideene til World Wide Web er enkle, kombinerte Berners-Lee dem på en måte som har muliggjort en kontinuerlig utvikling i takt med teknologiske fremskritt. Ideen ble gjort tilgjengelig gratis uten patenter og royalties (godtgjørelser). I 1994 opprettet han World Wide Web Consortium (W3C) på MIT Laboratory for Computer Science i Cambridge, Massachusetts.


=== Anerkjennelse ===
Berners-Lee ble den første i posisjonen 3Com Founders Chair ved Massachusetts Institute of Technology, og er nå en Senior Research Scientist der. 
I 1997 ble han utnevnt til offiser av Order of the British Empire, og i 2004 ble han ridderkommandør i samme orden og dermed adlet. Han har dermed rett til å føre tiltaleformen sir foran sitt navn. Berners-Lee er også tildelt Order of Merit. I 2012 hadde han en sentral rolle ved åpningen av sommer-OL i London, som en anerkjennelse av hans rolle i utviklingen av det moderne informasjonssamfunnet.


== Å veve nettet ==
I Berners-Lees bok Weaving the Web er det flere gjennomgående tema:

«Det er like viktig å kunne redigere nettet som å kunne manøvrere i det.»
«Datamaskiner kan utføre bakgrunnsoppgaver som gjør det mulig for mennesker å arbeide i grupper.»
«Ethvert aspekt av internettet bør fungere som et nett fremfor en trestruktur. Viktige aktuelle unntak er domenenavnsystemet og reglene for domenenavn slik de er nedfelt av ICANN.»
«Informasjonsteknologer har både moralske og teknologiske forpliktelser.»


== Se også ==
Semantisk web, Berners-Lees siste prosjekt.


== Referanser ==


== Eksterne lenker ==
(en) Offisielt nettsted 
(en) Tim Berners-Lee – kategori av bilder, video eller lyd på Commons 
(en) Tim Berners-Lee – galleri av bilder, video eller lyd på Commons 
(en) Tim Berners-Lee på Internet Movie Database 
(fr) Tim Berners-Lee på Allociné 
(en) Tim Berners-Lee hos The Movie Database 
(en) Tim Berners-Lee på Twitter 
Tim Berners-Lee på GitHub 
(en) Berners-Lees opprinnelige forslag til CERN
(en) Berners-Lees bok Weaving The Web som beskriver hans syn på WWWs fortid og fremtid.
(en) W3s historieside
(en) Verdens første nettsted (13. november 1990)
(en) Sir Tim Berners-Lee